שיחה:סביון (יישוב)

message: אפשר להוריד איכשהו את הסוגריים (יישוב) בתוך הערך? ("יש בסביון (יישוב) 3300 תושבים"- זה די מציק..) הדס 09:18, 12 בספטמבר 2007 (IDT)
thread_title: הסוגריים בשם הערך בתוכן המאמר

message: בתקווה שמשתמש:עודדי לא יסיר את הקטע כשם שהסיר את ההפנייה ל"ראו גם" ול"קריאה נוספת" : "במרכז סביון מצוי אחד מבתי יהודיה (מושבה). הבית היה במקורו של משפחת שפירא מפתח תקווה, אביו של השומר המפורסם אברהם שפירא. הבית שוקם  על ידי הרשות המקומית ומשמש לצרכי ציבור. בבית שני חדרים ומרתף. במקום תצוגה של צילומים מהימים ההם. מאחוריו חצר קטנה מוקפת קיר אבנים ובהם פתחים קטנים  - לתצפית ולהגנה. בחצר גם אוסף של רעפים שהיו בשימוש בראשית ההתיישבות היהודית בארץ ישראל. רן אהרנסון, לכו ונלכה - סיורים במושבות העלייה הראשונה, הוצאת יד יצחק בן צבי - ירושלים, 2004 - על המושבה יהודיה - היום בסביון - עמוד 100. ‏Daniel Ventura‏ 14:07, 10 במרץ 2008 (IST)
thread_title:  בית הראשונים 

message: שמעתי שהשבוע נפטר ראש המועצה הראשון של סביון וממקימי חיל השיריון - טוביה לשם.
נראה שמתבקש לכתוב ערך עליו אבל אין לי חומר מסודר מלבד מה שמצאתי בשיטוט באינטרנט (אולי לקרובי משפחה יהיה חומר אבל אני לא מכיר) ואיני יודע עד כמה הוא אמין. מאידך מעולם לא כתבתי ערך ואיני יודע מהם הכללים לקביעה מי ראוי ומי אינו ראוי לערך בויקיפדיה... 
להלן כמה טקסטים שמצאתי בעזרת גוגל:
מתוך האתר "יד לשיריון": 
סא"ל טוביה לשם נולד בתל אביב ב-16.3.1933. את פעילותו הביטחונית החל בהגנה והיה שותף להקמת חיל השריון. שירת בשירות חובה בצה"ל מ-1951 עד 53 ואחר כך במערך המילואים. השתתף במבצע כראמה. במבצע סיני שימש מ"מ בחטיבה של בר-לב ונשלח להיות בחוד גדוד 51 של גולני. השתתף בכיבוש צומת רפיח, אל-עריש וניצנה. במלחמת ששת הימים היה מ"פ בגדוד 277 ולחם בחזית הדרום. במהלך הקרבות נפגע הסמג"ד שלו וטוביה מונה לסמג"ד. לאחר מלחמת ששת הימים נשאר לתקופת מילואים נוספת כדי לטפל בהחזרת 6,000 שבויים מצרים למצרים ולטפל ב-1,000 אזרחים קופטיים שנותרו בקנטרה. השתתף במלחמת ההתשה. במלחמת יום הכיפורים היה מג"ד 268 והשתתף בבלימת הארמיה המצרית השנייה.
בין עיסוקיו האזרחיים
טוביה עבד בתכנון המים לישראל, פיקוח על קידוח המים בערבה. בניהול פרויקט אספקת המים לבדואים בסיני. היה ראש המועצה המקומית הראשון של סביון בין השנים 1978- 1983 ולפני זה יו"ר הועד של סביון בין השנים 1973-1977. מנהל משרד עצמאי לנדל"ן ומקרקעין. טוביה לשם עוסק רבות בפעילות ציבורית והתנדבותית ענפה מאוד, וכן חבר במטה מל"ח.
טוביה נשוי ליעל ולהם 4 ילדים ו- 7 נכדים.
מתוך אתר העסק שלו: 
נולד בתל אביב בשנת 1933. מנהל סוכנות לנכסים הנושאת את שמו. נשוי + 4 ומתגורר בסביון.
בוגר המרכז ללימודי ניהול באוניברסיטת תל אביב, בית ספר למוסמכים במינהל עסקים.
בוגר המחזור הראשון של הקורס למתווכים ויועצים בכירים במקרקעין, שנערך במסגרת הפקולטה למשפטים של אוניברסיטת תל אביב.
חבר הפדרציה הבינלאומית לנדל"ן FIABCI, חבר המרכז הישראלי לניהול, חבר בחטיבת הדירקטורים של המרכז הישראלי לניהול, חבר המועדון המסחרי והתעשייתי.
טוביה לשם היה ממקימי חיל השיריון. השתחרר משירות צבאי בגיל 60 בדרגת סא"ל.
בשנים 1952-1973 עסק בתפקידים מגוונים בתחום תכנון המים לישראל באגף להידרולוגיה.
בשנים 1973-1983 כיהן כראש המועצה המקומית הראשון של סביון.
בנוסף עסק בפעילות ציבורית התנדבותית: כיהן כיו"ר מלד"ן (ארגון המתווכים הארצי) והקים את הועד למען השוטר באיזור בקעת אונו וכיהן כיו"ר שלה וחבר הועד הארצי למען השוטר
רשימת מקורות:
פעולת כראמה 
replies: text: שלום לך ותודה על פנייתך.לפי הקווים המנחים ליצירת ערכי אישים והמקובל בוויקפדיה העברית, לכל ראש ראשות מקומית בישראל יש חשיבות אנציקלופדית נאותה, המצדיקה קיומו של ערך אנציקלופדי אודותיו. יש ביכולתך להוסיף מידע זה גם בעצמך. עם זאת, מאוד לא מומלץ להתחיל את התרומה לוויקיפדיה בכתיבת ערך חדש. לפני שמתנסים בכתיבה של ערך, רצוי ללמוד את דרך העבודה במערכת על-ידי שיפור של ערכים קיימים, תיקוני שגיאות, הוספת מידע וכו'. אשמח לעזור לך לעשות זאת. אני מזמין אותך להצטרף אלינו לכתיבת האנציקלופדיה והכנסת שיפורים בה. פנה אלי (באמצעות דף השיחה) אם תתקל בשאלה או בעייה.

text: בהנחה שלאחר שתצבור ניסיון, תבחר לכתוב את הערך, בצע את התהליך בדף טיוטה ורק לאחר שיהיה תקין ומתאים להעברה למרחב הערכים, ניתן יהיה להעבירו. בברכת הצלחה! Ldorfman • שיחה 11:31, 13 במרץ 2014 (IST)
thread_title:  טוביה לשם - ראש המועצה המקומית הראשון של סביון נפטר בגיל 81 (1933-2014)